Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Saamme innostua uudesta Jerusalemista, -
Jumalan valtakunnan lopullisesta vaiheesta.
Ilmestyskirjan luvun 21 jälkipuoliskossa -
kerrotaan uudesta Jerusalemista.
Avataan Ilm. 21:9.
Ilm. 21 loppuosa keskittyy kertomaan uudesta Jerusalemista, -
sen ulkonäöstä ja rakennusmateriaaleista.
On myös tärkeää, miten ilmestys uudesta Jerusalemista annetaan.
Ilm. 21:9: "Ja tuli yksi niistä seitsemästä enkelistä, -
joilla oli ne seitsemän maljaa täynnä seitsemää viimeistä vitsausta..."
Seitsemän maljaa olivat olleet täynnä tuomiota ja Jumalan vihaa.
Eli nyt saapui yksi vihan maljoja kantaneista enkeleistä.
Maljoissa oli ollut seitsemän viimeistä vitsausta.
Yksi heistä oli kutsuttu, jotta oppisimme erään tärkeän asian.
Keskustelen usein ihmisten kanssa VT:n profeettakirjoista.
VT:n profeetat kutsuivat ihmisiä parannukseen ja pyhitykseen.
Monesti Jumala kutsuu ihmisiä tuomioiden ja vihansa kautta.
Monet eivät mielellään ajattele Jumalan tuomioita.
Heidän mielestään Uuden testamentin Jumala ei ole vihainen -
eikä hän tuomitse.
Mutta sellainen käsitys ei ole Sanan mukainen.
Siinä jätetään huomiotta Jeshuan omat opetukset.
Tutustuessamme nyt uuteen Jerusalemiin tarkemmin, -
on tärkeää, että mukana on yksi vihan maljoja kantaneista enkeleistä.
Opimme samalla Jumalan vihan ja hänen valtakuntansa perustamisen -
välisestä suhteesta.
Olen myös opettanut Sakarjan kirjaa.
Sieltä käy ilmi eräs periaate: -
Tuomiot ovat synnyttämässä Jumalan valtakuntaa.
Ellei Jumalan viha toteudu tuomioina, -
Jumalan valtakuntakaan ei toteudu.
Siksi nyt kun aletaan kuvata Jumalan valtakunnan viimeistä vaihetta, -
mukana on yksi Jumalan vihan maljoja kantaneista enkeleistä.
Hän "...puhui minun kanssani sanoen: -
'Tule tänne, minä näytän sinulle morsiamen, Karitsan vaimon.'"
Tässä kerrotaan, -
että valtakunnan ja siellä asuvien välillä on yhteys.
Yhteys näkyy siitä, miten kaupunki on rakennettu ja miten se perustetaan.
Jae 10: "Ja hän vei minut hengessä suurelle ja korkealle vuorelle -
ja näytti minulle pyhän kaupungin, Jerusalemin, -
joka laskeutui alas taivaasta Jumalan tyköä, -
ja siinä oli Jumalan kirkkaus..."
Jumalan valtakunnan tärkeimpiä ominaisuuksia -
on hänen kirkkautensa ilmestyminen.
Jumalan kansan ja Jumalan valtakunnan välillä on kiinteä yhteys.
Meidät on kutsuttu heijastamaan Jumalan kirkkautta.
Jos Jumalan kirkkaus ei näy elämästäsi, -
et elä hänen tahtonsa ja totuutensa mukaan.
Et anna Pyhän Hengen ilmestyä kauttasi.
Elämäsi murehduttaa häntä ja estää häntä toimimasta.
Jumalan kirkkaus on yksi hänen valtakuntansa tärkeimpiä piirteitä.
Jae 11: -
"...sen hohto oli kaikkein kalleimman kiven kaltainen, -
niinkuin kristallinkirkas jaspis-kivi..."
Puhumme kohta erilaisista jalokivistä.
Raamatunkäännöksissä ne nimetään.
Mutta emme aina tiedä, mihin Raamatun sanat viittaavat.
Kerron kohta, mitkä kivet ovat tuntemattomia.
Käytän niistä heprean vastaavaa termiä.
Kaikki näistä kivistä eivät ole uusia, mutta ne ovat tärkeitä.
Ne on mainittu jo Toorassa.
Puhumme siitä, miten ne nähtiin Vanhassa testamentissa -
ja mitä se merkitsee tässä UT:n ilmestyksessä.
Ilm. 21:11: -
"...sen hohto oli kaikkein kalleimman kiven kaltainen, -
niinkuin kristallinkirkas jaspis-kivi; -
siinä [uudessa Jerusalemissa] oli suuri ja korkea muuri..."
Muurit kertovat Raamatussa turvallisuudesta.
Uudessa Jerusalemissa ei tarvitse pelätä mitään.
Siellä on täysin turvallista.
Jae 12: "...siinä oli suuri ja korkea muuri, -
jossa oli kaksitoista porttia..."
Luku 12 toistuu Sanassa.
Joskus Sanassa lukee 12000 kertaa 1000, joskus 12000 kertaa 12.
Luku 12 on tärkeä, -
koska Jumalan kansan ja valtakunnan välillä on yhteys.
Luvusta 12 tulee mieleen Jumalan kansa, -
Israelin 12 heimoa.
Myös Jeesuksen opetuslapsia ja apostoleita oli 12.
Nuo ihmisryhmät liittyvät toisiinsa.
Olemme puhuneet myös 24 vanhimmasta.
Kaksi kertaa 12 on 24.
Jae 12: "...siinä oli suuri ja korkea muuri, -
jossa oli kaksitoista porttia ja porteilla kaksitoista enkeliä, -
ja niihin oli kirjoitettu nimiä, -
ja ne ovat Israelin lasten kahdentoista sukukunnan nimet..."
Kristittyjen keskuudessa on vallalla eräs yleinen käsitys, -
joka on mielestäni kotoisin kadotuksen kuilusta.
Antikristus pyrkii tuhoamaan Israelin.
Hän nimittäin tietää, -
että Israelin hengellinen tila liittyy Jumalan suunnitelmiin.
Toisin sanoen niin kauan kuin Israel ei laita Jumala-suhdettaan kuntoon, -
Jumala ei pääse perustamaan valtakuntaansa.
Koska vihollinen tietää tämän, -
se on pyrkinyt tuhoamaan juutalaiset melkein joka sukupolven aikana.
Antisemitismi on lisääntynyt.
Se nousee voimakkaasti kautta maailman.
Juutalaiset eivät voi mennä minne vain.
Jokin aika sitten lentokoneen piti tehdä hätälasku -
erääseen muslimimaahan.
Luulin islamia uskonnoksi.
Sanan mukaan puhdas uskonto tai jumalanpalvelus -
saa ihmisen varjelemaan itsensä maailman saastalta.
Se saa meidät käymään tarvitsevien luona ja rakastamaan.
Koneen laskeuduttua kapteeni käski juutalaisia pysymään koneessa.
"Jos yritätte hakea ruokaa tai käydä jaloittelemassa, -
teidät otetaan kiinni ja surmataan."
Niin toimii islam. Se ei ole oikeastaan uskonto vaan poliittinen liike, -
joka naamioituu uskonnoksi.
Puhumme tässä siis Jumalan valtakunnasta ja luvusta 12.
Jakeessa 12 kerrotaan uuden Jerusalemin turvallisuudesta.
Sen muurit ja portit viittaavat Israelin 12 heimoon.
Jae 13: "...idässä kolme porttia ja pohjoisessa kolme porttia -
ja etelässä kolme porttia ja lännessä kolme porttia.
Ja kaupungin muurilla oli kaksitoista perustusta..."
Tässä korostetaan tiettyjä valtakunnan ominaisuuksia.
Jumalan suunnitelmien toteutuminen merkitsee siunausta.
Israel luotiin tuomaan Jumalan siunaukset maailmaan.
Lue joskus 1. Moos. 12, -
jossa Jumala alkaa puhua ensimmäistä kertaa Israelista.
Samassa kohdassa hän puhuu myös siunauksesta.
"Minä siunaan niitä, jotka sinua siunaavat, -
ja kiroan ne, jotka sinua kiroavat."
Jae 14: -
"Ja kaupungin muurilla oli kaksitoista perustusta..."
ja niissä Karitsan kahdentoista apostolin kaksitoista nimeä."
Israelin perustuksena on apostolien opetus.
Niin kauan kuin Israel ei ota vastaan apostolien opetusta, -
se ei ole turvassa.
Juutalaiset on yritetty tuhota kerran toisensa jälkeen.
Elämme ainutlaatuista aikaa, jossa Psalmi 83 toteutuu.
Siinä sanotaan muun muassa, -
että Israelin viholliset ovat sen rajoilla.
Niin tapahtuu tänään.
Elän Israelissa kuten lapsenikin. Yksi palvelee siellä armeijassa.
Vaikka Israelin armeija onkin voimakas, -
emme löydä lopullista turvaa ihmisvoimasta.
Lopullista turvaa emme saa tankeista, hävittäjistä tai aseista.
Perimmäisen turvan saamme uskosta häneen, josta apostolit opettivat, -
Messias Jeshuaan.
Siksi on merkittävää, kun tässä puhutaan Karitsan 12 apostolista.
Karitsa liittyy lunastukseen. Siitä apostolit opettivat.
Lunastus tarkoittaa sitä, -
että me olemme hänen kansansa ja hän on meidän Jumalamme.
"Ja sillä, joka minulle puhui, oli mittasauvana kultainen ruoko, -
mitatakseen kaupungin ja sen portit ja sen muurin.
Ja kaupunki oli neliskulmainen..."
Tai se oli kuutionmallinen.
"...ja sen pituus oli yhtä suuri kuin sen leveys.
Ja hän mittasi sillä ruovolla kaupungin: -
se oli kaksitoista tuhatta vakomittaa."
Vakomitta on noin 200 metriä.
Jälleen esiintyy luku 12.
Sen toistamisella korostetaan Israelin merkitystä.
"Sen pituus ja leveys ja korkeus olivat yhtä suuret."
Sen pituus, leveys ja korkeus olivat kaikki 12000 vakomittaa.
Se on toisin sanoen kuution muotoinen.
Jae 17: -
"Ja hän mittasi sen muurin: se oli sata neljäkymmentä neljä kyynärää..."
Myös kyynärä oli sen aikainen pituusmitta.
"...se oli sata neljäkymmentä neljä kyynärää, -
ihmismitan mukaan, joka on enkelin mitta."
Siinä puhutaan sekä ihmisestä että enkelistä.
Joskus Raamatussa ihminen osoittautuu enkeliksi, -
ja joskus enkelit ilmestyvät ihmishahmossa.
Asialle on olemassa toinenkin tulkinta.
Jumalan valtakunnassa ihmiset saavat enkeleiden näkökulman.
Näemme asiat taivaallisesta näkökulmasta. Jae 18: -
"Ja sen muuri oli rakennettu jaspiksesta, -
ja kaupunki oli puhdasta kultaa, puhtaan lasin kaltaista.
Ja kaupungin muurin perustukset olivat kaunistetut -
kaikkinaisilla kalleilla kivillä; ensimmäinen perustus oli jaspis..."
Toisessa Mooseksen kirjassa -
kerrotaan näistä kivistä.
Jae 19: "Ja kaupungin muurin perustukset -
olivat kaunistetut kaikkinaisilla kalleilla kivillä;
ensimmäinen perustus oli jaspis, toinen safiiri, -
kolmas kalkedon..." Se on hepreaksi shavoo.
Emme tiedä, millaisesta kivestä on kyse.
Neljäs on bareket, jonka uskotaan olevan smaragdi.
"...viides sardonyks..." Se on hepreaksi jihaloom.
"... kuudes sardion...", hepreaksi odem.
Kivi on varmaan punertava, koska punainen on hepreaksi adoom.
"...seitsemäs krysoliitti, [tarshish] kahdeksas berylli, [shohaam], -
yhdeksäs topaasi [pitda], kymmenes krysoprasi [nofech], -
yhdestoista hyasintti [leshem], kahdestoista ametisti [achlama]."
Kaikki nämä kivet, mitä ne olivatkaan, -
löytyivät ylipapin rintakilvestä.
Niitä oli kaksitoista, -
koska jokainen kivi viittasi johonkin Israelin heimoon.
Puhuin äsken väärästä teologisesta käsityksestä: -
korvausteologiasta. Se on kotoisin kadotuksen kuilusta, -
koska se edistää sielunvihollisen tarkoitusperiä.
Jumalan tarkoitusperien ytimessä on Israel.
Uuden Jerusalemin muurien perustana -
ovat Messiaan apostolien opetukset.
Opimme siitä seuraavaa.
Jeesukseen uskovien on tarkoitus tukea Israelia -
ja juutalaisia.
Siksi muurien perustana olivat apostolien opetukset.
Keskustelimme eilen eräässä ryhmässä Luuk. 7:stä.
Siellä kerrotaan sadanpäämiehestä, jolla on vahva usko.
Jeshuakin hämmästeli hänen uskoaan.
Luuk. 7:5:ssä sanotaan, -
että sadanpäämies rakasti juutalaisia -
ja oli siksi rakennuttanut Kapernaumin synagogan.
Kerron erään tapahtuman.
Olin Israelissa matkaoppaana turisteille.
Vein heidät aina Kapernaumiin. Siellä oli Jeshuan työn tukikohta.
Yksi sen tärkeimmistä nähtävyyksistä on synagoga.
Nykyinen synagoga on tehty kauniista kalkkikivestä.
Alkuperäisen synagogan perusta -
on tehty mustasta tai tummanruskeasta basaltista.
Kysyn aina ihmisiltä, kuka synagogan rakensi.
Joskus he vastaavat, että varmaan joku juutalainen.
Ei, vaan sen rakensi ei-juutalainen sadanpäämies, jolla oli vahva usko.
Eli jos haluat vahvan, Messiasta miellyttävän uskon, -
tue Israelia -
ja kanna sydämelläsi juutalaisten hengellistä tilaa.
Ilm. 21:21: -
"Ja ne kaksitoista porttia olivat kaksitoista helmeä; -
kukin portti oli yhdestä helmestä; -
ja kaupungin katu oli puhdasta kultaa, ikäänkuin läpikuultavaa lasia.
Mutta temppeliä minä en siinä nähnyt..."
Temppelin tärkeimpiä kalusteita oli alttari.
Mutta koska uudessa Jerusalemissa ei ole syntiä, ei tarvita uhriakaan.
Jeshua maksoi syntivelkamme kokonaan.
Täydellisessä uudessa Jerusalemissa ei tarvita temppeliä.
"Mutta temppeliä minä en siinä nähnyt; -
sillä Herra Jumala, Kaikkivaltias, on sen temppeli, ja Karitsa.
Eikä kaupunki tarvitse valoksensa aurinkoa eikä kuuta..."
Uuden Jerusalemin tärkein piirre on Jumalan kirkkaus, -
joka sen valaisee.
"Eikä kaupunki tarvitse valoksensa aurinkoa eikä kuuta; -
sillä Jumalan kirkkaus valaisee sen, ja sen lamppu on Karitsa."
Ja [pelastuneet] kansat tulevat vaeltamaan sen valkeudessa, -
ja maan kuninkaat vievät sinne kunniansa."
Siellä ei mikään ollut kotoisin tästä maailmasta.
Jumalan valtakunta teki sen suureksi.
Kuninkaat tahtoivat käyttää elämänsä -
Jumalan ylistämiseen.
"Eikä sen portteja suljeta päivällä, ja yötä ei siellä ole."
Yötä ei ollut, ja kaupungissa oli täysin turvallista.
"...ja sinne viedään kansojen kunnia ja kalleudet.
Eikä sinne ole pääsevä mitään epäpyhää -
eikä ketään kauhistusten tekijää eikä valhettelijaa, -
vaan ainoastaan ne, jotka ovat kirjoitetut Karitsan elämänkirjaan."
Yksi Raamatun tärkeimpiä totuuksia on se, -
ettei uuteen Jerusalemiin pääse kukaan muu kuin ne, -
joiden nimi on kirjoitettu Karitsan elämän kirjaan.
Karitsa aikaansai lunastuksen.
Jos emme ole ottaneet vastaan Karitsan verta elämäämme, -
emme pääse Jumalan ihanaan valtakuntaan, -
jossa on täydellisen turvallista -
ja jossa ei ole enää kyyneleitä, kuolemaa eikä syntiä.
Toivon, että olet ottanut Jeshuan vastaan elämääsi.
Ensi viikolla tutkimme Ilm. 22:ta. Siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen